แรงซื้อหุ้นบลูชิพดัน SET ก่อนปิดภาคเช้าพุ่งกระฉูด ทะลุแนวต้าน 1,790 จุด
แรงซื้อหุ้นบลูชิพดัน SET ก่อนปิดภาคเช้าพุ่งกระฉูด ทะลุแนวต้าน 1,790 จุด ล่าสุด ณ เวลา 12.19 น. อยู่ที่ระดับ 1,796.10 จุด บวก 20.73 จุด หรือ 1.17% สูงสุดที่ 1,796.84 จุด ต่ำสุดที่ 1,784.39 จุด มูลค่าการซื้อขาย 3.17 หมื่นล้านบาท
12 มี.ค. 2561

ผู้สื่อข่าวรายงานว่า ดัชนีตลาดหุ้นไทยเช้านี้ ณ เวลา 12.19 น. อยู่ที่ระดับ 1,796.10 จุด บวก 20.73 จุด หรือ 1.17% สูงสุดที่ 1,796.84 จุด ต่ำสุดที่ 1,784.39 จุด มูลค่าการซื้อขาย 3.17 หมื่นล้านบาท
โดย 10 อันดับหนุนดัชนีภาคเช้าได้แก่

ด้าน นายคณฆัส จิรเสวีนุประพันธ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยปรับตัวขึ้นตามตลาดหุ้นต่างประเทศ ขณะที่มีแรงซื้อกลับเข้ามาในหุ้นกลุ่มพลังงานหลังจากที่พักตัวเมื่อวันศุกร์ นำโดยหุ้น PTT ,หุ้นบมจ.กัลฟ์ เอ็นเนอร์จี ดีเวลลอปเมนท์ (GULF) รวมถึงหุ้นกลุ่มโรงไฟฟ้าอื่น ๆ หลังจากปัจจัยภายในประเทศยังไม่มีประเด็นที่เป็นลบ ทั้งในด้านการเมืองที่ล่าสุดสภานิติบัญญัติแห่งชาติ (สนช.) ได้ผ่านร่างกฎหมายลูกที่เกี่ยวกับการเลือกตั้ง 2 ฉบับไปแล้วเมื่อสัปดาห์ก่อน และด้านผลประกอบการของบริษัทจดทะเบียน (บจ.) ในปี 60 ที่ออกมายังอยู่ในเกณฑ์เติบโต
นอกจากนี้ การที่นักลงทุนต่างชาติกลับมาซื้อสุทธิค่อนข้างมากเมื่อวันศุกร์ ยังเป็นปัจจัยหนุนต่อตลาดหุ้นไทยด้วย แต่ยังต้องจับตาในะระยะต่อไปว่านักลงทุนต่างชาติจะกลับมาซื้อต่อเนื่องหรือไม่ หลังช่วงที่ผ่านมายังคงเป็นลักษณะการซื้อสลับขายในตลาดหุ้นไทย อีกทั้งยังคงมีแรงขายในตลาดฟิวเจอร์สอยู่
ทั้งนี้ มองว่าดัชนีหุ้นไทยจะกลับมาทดสอบบริเวณแนวต้านที่ 1,790 จุดอีกรอบ โดยมองแนวต้านรอบนี้จะอยู่ที่ 1,790 และ 1,800 จุด ส่วนแนวรับอยู่ที่บริเวณ 1,770 จุด
                
 